**IV. HÁZI BAJNOKSÁG**

**(The Best Show)**

**Időpont: 2019. február 23.**

**Helyszín: Akropoleisz Rúdtánc és Légtorna Stúdió**

**Nevezési díj: 2500 Ft (több kategória esetén 2000 Ft) befizetési határidő: 2019. február 9.**

**Nevezési határidő: 2019. február 9.**

***1/ Légtornaeszközök***

1/1 Karika (Aerial Hoop): A versenykarika anyaga acél.

1/2 Aerial Silk: anyaga a versenyzők által megszokott rugalmasságú szalag.

Mindenkinek lehetőség van a helyszínen biztosított eszközök közül választani vagy saját, hozott eszközön bemutatni a gyakorlatát.

1/4 Felfüggesztés magassága: a versenyzőnek megfelelően kell beállítani, a maximális felfüggesztési lehetőség 5 m.

1/5 Felfüggesztés karika esetén:

* egy pontos
* két pontos

a versenyző igényei szerint

***2/ Rúd:***

Két króm felületű, 45mm átmérőjű, 4 m magasságú rúdon mutathatják be gyakorlatukat a versenyzők, melyek közül az egyik fix, a másik forgó.

2/1. A rudak tisztítása

* Minden versenyszám előtt a rudak előkészítését (törlés és magnéziázás) a stúdió önkéntesei végzik. Természetesen a versenyző dönthet úgy, hogy saját maga végzi el a feladatot. Ezt kérjük az önkéntesek számára, a rúd tisztításának megkezdése előtt szíveskedjen jelezni! A versenyző a gyakorlata megkezdése előtt ellenőrizze a rudak megfelelő tapadását. Szükség esetén kiegészítő kezelés kérhető, ám a gyakorlat megkezdése után erre már nincsen lehetőség.
* A tisztításhoz szükséges tisztítószert, rongyokat és csúszás gátló anyagot a stúdió biztosítja.

***3/ Előadó terület:***

3/1 A légtornász eszköz alatt – a stúdió adottságai szerint – min. 2 m sugarú körben üres tér biztosított, a gyakorlat alatt szivacs használata engedélyezett, ha a versenyző úgy kéri.

3/2 A rudak távolsága egymástól : kb.3 m, előtte és mögötte 1,5-1,5 m szabad terület biztosított.

***4/ A koreográfia és zene***

Minden korcsoportban az időtartam 3 perc.

A zene:

1. Nem tartalmazhat trágár kifejezéseket, ezen kívül bármilyen stílus képviseltetheti magát.
2. A zeneszám címét és előadóját a jelentkezési lapon fel kell tüntetni! Ha egy kategórián belül ketten ugyan azt a zenét választották, akkor az a versenyző használhatja, aki hamarabb nevezett vele.
3. A választott zenét mp3 formátumban be kell küldeni az akropoleisz@gmail.com email címre. Határidő: 2019. február 17.
4. A verseny napján a versenyző köteles a korábban beküldött zenéjét pendrive-on – szintén mp3-as formátumban - magával hozni! Ennek hiányában a versenyszáma nem adható elő.

***5/ Korcsoportok:***

Gyerek: 8-12

Junior: 13-17

Felnőtt: 18-

Senior: 40-

A nevezések beérkeztével a korcsoportok összevonásáról vagy további osztásáról dönthet a szervező.

***6/ Egyéni szám:***

Légtornász versenyszám esetén egy eszközön bemutatott kűr (max. 10 % talaj).

Rudas versenyszám esetén kötelező a fix és forgó rúd használata (40% fix rúd, 40% forgó rúd, 20% talaj)

***7/ Duó szám:***

Karika ás silk versenyszám esetén egy eszköz használható, melyen kötelező szinkron elemeket (lehet ellentétes irányú is, egymás mellett vagy egymás felett) és páros gyakorlatokat (letartás, egyensúlyozás stb.) bemutatni.

Rudas versenyszámnál egyik fix, másik forgó rúd, a versenyzőknek szinkron, egyensúlyi, páros letartás és támogatott partner elemeket kell a rudakon bemutatni.

***8/ Versenyzés feltételei:***

1. A házi Bajnokságra bármely iskola/stúdió tanítványai jelentkezhetnek, akik legalább három hónapja, rendszeresen edzéseken vesznek részt.
2. Érvényes sportorvosi igazolás bemutatása kötelező a regisztráció során, vagy egy aláírt nyilatkozat, melyben a versenyző kijelenti, (kiskorúaknál a szülő), hogy a versenyző egészségügyi állapota kifogástalan, versenyzésre, sportolásra alkalmas. Ennek felmutatása a helyszínen történik.
3. Jelentkezési lap kitöltése, és határidőn belüli beküldése (akropoleisz@gmail.com). Határidő: 2019. február 9.
4. A verseny kiírástól függően a nevezési díj határidőn belüli teljesítése: 2019. február 9.
5. A versenyen mindenki saját felelősségére vesz részt.

***9/ Nevezési díj fizetése:***

Egy kategóriában való nevezés esetén fejenként 2500 Ft, tehát duó esetében 2500+2500= 5000 Ft

Amennyiben valaki több versenyszámban is szeretne indulni, úgy kedvezményesen 2000 Ft/kategória nevezési díj ellenében teheti meg.

A nevezési díjat a stúdiónkban **személyesen**, vagy átutalással az alábbi **bankszámlára kérjük eljuttatni**:

Arial Arts Move Kft.10400951-50526681-65531001 (K&H Bank)

**Megjegyzésben kérjük feltüntetni, hogy "HB" és a jelentkező nevét!**

***10/ Bírói testület***

A stúdió vezetősége és edzői

***11/ Az értékelés***

A versenyzők nem helyezésekért indulnak, hanem az alábbi címek elnyeréséért:

* Legjobb karika gyakorlat
* Legjobb silk gyakorlat
* Legjobb páros gyakorlat
* Legjobb rudas gyakorlat
* Legjobb 18 év alatti előadó
* Legjobb 18 év feletti előadó
* Legjobban kidolgozott gyakorlat
* Legszórakoztatóbb előadó
* Legjobb történet
* Legtisztább gyakorlat
* Legerősebb gyakorlat
* Legdinamikusabb gyakorlat
* Legszebb kosztüm
* Leghajlékonyabb versenyző
* Legkecsesebb versenyző
* Legmerészebb előadó
* Legeredetibb előadásmód
* Legdrámaibb előadás
* Legújabb reménységünk
* Legbájosabb versenyző

A jelentkezők létszámától függően az elismerések száma növekedhet, illetve csökkenhet.

***12/ A versenyzőkre vonatkozó szabályok***

12/1. A versenyzőnek joga van

a) a szabályokban előírtak szerint, annak értelmében, pontosan és egyenlően értékeltnek lenni,

b) magnéziát használni,

c) rendelkezni 30 mp idővel az eszközről történő leesést követően és ez idő alatt beszélni az edzőjével,

e) tiszta, előkészített, ellenőrzött eszközökön bemutatni a gyakorlatát,

f) vendégeket hívni.

A vendégek száma – a stúdió adottságaiból adódóan – korlátozott. A versenyzőkre jutó vendégszámot a versenyre jelentkezők számától teszi függővé a szervező, melyről a verseny előtt egy héttel fogja tájékoztatni a résztvevőket.

12/2. A versenyzők feladatai

*12/2/1. Általánosságok*

a) Köteles megkezdeni gyakorlatát, ha a zenéje megszólal. Ha nem az Ő zenéje szólal meg, nem köteles megkezdeni a gyakorlatát, viszont amennyiben azt megkezdte, úgy azt köteles befejezni. Ugyan ez a szabály érvényes a zenelejátszás során esetlegesen bekövetkezett technikai hiba során is.

b) Gyakorlatát befejezve, a versenyző el kell, hogy hagyja a színpadot.

d) Tartózkodnia kell a verseny késleltetésétől: túlzottan hosszú ideig a színpadon maradástól, gyakorlata végeztével, a színpadra való ismételt vissza meneteltől, visszaélni a jogaival vagy barátságtalanul viselkedni a többi résztvevővel.

e) Tartózkodnia kell minden fegyelmezetlenségtől, vagy bántó magatartástól, ami a többi résztvevő érdekeit sértheti.

f) Köteles az eredmény-hirdetésen részt venni, megfelelő versenyruházatban.

*12/2/2. Versenyöltözék*

12/2/2/1 Nők öltözéke:

a) A versenyző köteles a légtornához, illetve a rúdsporthoz elfogadott két részes vagy egy részes ruhát viselni.

b) A ruházat kivágása (dekoltázsa) elöl megfelelő legyen; nem lehet mélyebb, mint a szegycsont közepe.

c) Az alsó rész (sportnadrág) kivágása nem haladhatja túl az ágyék vonalát, a nemi jelleget teljes mértékben fednie kell.

e) A versenyzőnek tartózkodnia kell az ékszerviseléstől, (nyaklánc vagy karkötő, testpiercing). Mindössze pici fülbevaló (stift) engedélyezett.

f) Tilos tangában lenni.

12/2/2/2 Férfiak öltözéke:

1. A versenyző köteles a légtornához, illetve a rúdsporthoz elfogadott ruházatot viselni.
2. Az alsó rész (sportnadrág) kivágása nem haladhatja túl az ágyék vonalát, a nemi jelleget teljes mértékben fednie kell.

12/2/2/3. Egyéb kiegészítők:

Használhatók kiegészítők (kalap, köpeny, jelmez, amit később esetleg levesz a versenyző, szék, lepel, kendő, szárnyak) a felsoroláson felüli eszközöket (fotóval, leírással) akropoleisz@gmail.com email címen keresztül engedélyeztetni kell. Határidő: 2018. február 9.

*12/2/3. Smink és haj*

a) A hajat nem kell összefogni, de nem szabad, hogy megzavarja az előadást a haj nyakról, vagy arc elöl való elsöprése.

b) A fiatalabb korcsoportok sminkje csak a természetes tulajdonságokat hangsúlyozhatja és ezért csak halványan alkalmazható. Az egyetlen kivétel ez alól a szabály alól, ha a téma teszi indokolttá, de az sem lehet túlzó.

c) A smink a felnőtt nőknek engedélyezve van, hogy ezzel is tükrözzék előadásukat. A smink tartalmazhat pl.: műszempillákat, díszítéseket, strasszokat. Tilos bármilyen fajta testfestéket használni.

1. Férfiak nem sminkelhetnek, kivéve a jelmezhez tartozó arcfestést.

***13/ Kizárás - Diszkvalifikáció***

A sportoló kizárható a versenyről, ha elköveti a következő szabálysértések valamelyikét:

1. Ezen szabályzat bármely pontjának megsértése esetén.
2. Megszegi az alapvető etikai szabályokat.
3. Jelentkezési lapon hamis információt ad meg.
4. Sportszerűtlen viselkedésért.
5. A ruházat eltávolításáért.
6. Erotikus stílusú koreográfiáért (pl.: Test szuggesztív simogatása, mell cirógatása, csípő, mell rázása. A testhullámok nem tartoznak bele a fentiekbe).
7. Alkohol, vagy tudatmódosító szerek hatása alatt áll.

***14/ Egyéb rendelkezések***

* A szervezők nem vállalnak anyagi felelősséget a verseny időtartama alatt bekövetkezett balesetekért. Minden versenyző saját felelősségére vesz részt a megmérettetésen.
* A szervezők a verseny időtartama alatt elveszett, eltűnt tárgyakért, értékekért anyagi felelősségvállalással nem tartoznak.
* A stúdióban hagyott értékekért a szervezők nem vállalnak felelősséget.
* Fotók és videók készítése csak vaku nélkül engedélyezett.
* A versenyzők gyakorlatáról készült fotók, videók felkerülnek a stúdió honlapjára, facebook és instagram oldalára, youtube csatornájára. Amennyiben a versenyző ezen megjelenítésekhez nem járul hozzá, úgy tiltó szándékát a verseny napján éjfélig írásban jelezze az akropoleisz@gmail.com email címen. Csoportkép készítés alkalmával pedig helyben, szóban is jelezni kell a tartózkodási szándékot, annak érdekében, hogy a szervezők megjelenítésre is alkalmas fotót tudjanak rögzíteni.

Budapest, 2018. december